สวัสดีครับคุณขออนุญาตปรึกษาหน่อยนะครับ แฟนของผมปกติไม่กินยาคุม ประจำเดือนทุกครั้งมาแล้วก็หยุดไม่มีอะไรผิดปกติ มาช้าบ้างเร็วบ้าง แต่ครั้งนี้หลังจากที่แฟนผมหมดประจำเดือน ไปประมาณ3-4วัน แล้วได้มีเพศสัมพันแบบป้องกัน ขณะมีเพศสัมพันช่องคลอดแฟนแห้งไม่มีน้ำหล่อลื่นแต่สอดใส่ต่อ จนผ่านมา1-2วันพบว่าแฟนมีเลือดน้ำตาลคล้ำๆออกมาเปื้อนกางเกงใน ไหลออกมาแบบไม่รู้สึก ไม่เจ็บไม่ปวดท้อง อาจจะมีหน่วงๆท้องบ้าง แฟนไม่เคยเป็นแบบนี้มาก่อน สาเหตเกิดมาจากอะไรหรือครับ
สวัสดีค่ะ การมีเลือดออกทางช่องคลอดที่อาจจะไม่ใช่เลือดประจำเดือนดังกล่าวมานั้น อาจมีสาเหตุมาได้จาก การฉีกขาดของอวัยวะเพศภายนอก อาจเกิดตามหลังการมีเพศสัมพันธ์ หรือเป็นการติดเชื้อของช่องคลอดหรือปากมดลูก การติดเชื้อของอวัยวะภายในอุ้งเชิงกรานอาจมีไข้ ปวดท้องน้อยด้วย หรือการมีเนื้องอกของปากมดลูกหรือมดลูก ซึ่งเนื้องอกปากมดลูกอาจสัมพันธ์กับการมีเลือดออกหลังมีเพศสัมพันธ์ได้ ส่วนภาวะแทรกซ้อนจากการตั้งครรภ์ยังนึกถึงน้อย หากเป็นเพศสัมพันธ์แบบป้องกันและเกิดเร็วแค่ 1-2 วันหลังมีเพศสัมพันธ์ควรไปพบแพทย์เพื่อตรวจหาสาเหตุที่แน่ชัดต่อไป เพราะการเลือดออกผิดปกติทางช่องคลอดควรได้รับการหาสาเหตุ และแก้ไขตามสาเหตุนั้นๆ ร่วมกับควรตรวจคัดกรองมะเร็งปากมดลูกเป็นประจำทุกปีเบื้องต้นงดการมีเพศสัมพันธ์ไปก่อน ไม่สวนล้างช่องคลอด ใช้น้ำเปล่าสะอาดล้างภายนอก ยังไม่ซื้อยาปรับฮอร์โมนใดๆมาใช้เองค่ะ